Kom så, din kraftidiot. Der er kun 29 bogstaver i alfabetet.
Du skal bare sætte dem i den rigtige rækkefølge.
Skriv noget. Hvad som helst.
CHARLES CONDOMINE KRIMINALROMANPRISEN
HJÆLP
Godt. Musik.
Charles.
Tænk.
Charles? Skat?
Charles? De kan høre dig i Timbuktu!
Mange tak.
Hvis du insisterer på at leve som et natdyr, så skjul dog dine spor.
-Godmorgen, Edith. -Godmorgen, frue.
-Så har han endelig gjort det. -Ja, er det ikke skandaløst?
Det er romantisk at opgive tronen for kærlighed.
En grillet grapefrugt og en stærk kop kaffe, tak.
Hr. Condomine vil have sine æg på arbejdsværelset.
Med hans humør håber jeg, det bliver smilende æg.
Værsgo. To blødkogte æg.
Til William Shakespeare. Hvad vil Hendes Majestæt have?
-Hun følger Hollywood-kuren. -Hollywood-kuren.
Det vil kræve mere end eksotisk frugt at forvandle hende til Greta Garbo.
Ikke fjumre rundt. Han sender toasten tilbage, hvis den er kold.
Jeg er ikke et dårligt menneske.
Jeg kan godt lide at flirte lidt og at spille på heste af og til.
Undskyld. Deres morgenmad.
-Edith. -Ja?
Vil du minde Edna om, at "toast" stammer fra det latinske "tostare", -
- som betyder at svide eller stege?
Hvorimod det her... er et koldt, hårdt stykke brød.
Undskyld.
-Ønsker De andet? -Guddommelig indgriben.
Det er dejligt patriotisk, Harold. Du har overgået dig selv.
Dommerne vil sikkert være enige.
Hvordan var det så nemt for dig, min Manhattan-muse?
Charles. Du bør bede til Kadmos, ikke halshugge ham.
Undskyld.
Du skal skrive et filmmanuskript på 90 sider, ikke "Krig og fred".
Jeg ved ikke mine levende råd.
Hvordan kan det være så svært at bearbejde en af dine historier?
Undskyld. Jeg ved ikke, hvor længe jeg kan holde ud, -
- at du er i en fantasiverden, mens jeg er alene i virkeligheden.
Jeg savner dig.
-Jeg savner os. -Det gør jeg også.
Se engang. Jeg fandt det bare blandt nogle papirer.
Det er sødt af dig at prøve at skåne mig. Og lidt naivt.
Du tror, at jeg har noget imod, du tænker på Elvira.
-Har du ikke det? -Nej, jeg er ikke spor jaloux.
Men ville du mon se på billeder af mig, hvis jeg døde.
Skat.
Du er ikke den slags, der dør.
Han er ganske enkelt uforbederlig, Violet.
-Han så på billeder af Elvira i går. -Elvira?
Han har skulket fra arbejdet og længtes efter ekskonen.
Game, sæt og match.
Du skal ikke være usikker. Elvira var meget smuk, men staklen er død.
-Ligesom gnisten i vores forhold. -Charles er en mand.
Han kan kun klare én ting ad gangen. Lad ham bekymre sig om ordene, -
- og find en anden at boltre dig med på lagnerne.
Vær nu ikke snerpet. Hvis et ægteskab skal holde, må man være praktisk.
Hvad lærte De til vores sidste time, fru Bradman?
Et stærkt, fast greb. Hvordan skulle jeg kunne glemme det?
-Hvad er der i vejen, gamle dreng? -Det flyder ikke, som det plejer.
Nævn en ordsmed, som ikke har kæmpet med skriveblokering.
Jeg er ikke kun løbet tør for ord.
Big Ben er holdt op med at ringe.
-Hr. Peasbody har fået sceneskræk. -Din stakkel.
Det er som at spille billard med et reb.
Prøv et par af dem. De burde give dig brændstof i tanken.
-Hvad er det? -Benzedrinsulfat. Amfetamin.
Det forstærker humøret og opmærksomheden, -
- og Violet kan bevidne, at det gør underværker for libidoen.
-Herligt. Er det vanedannende? -Nej. Jeg har taget dem i årevis.
Sæt farten ned! Du giver os begge to et hjertetilfælde!
-Jeg har aldrig følt mig så levende! -Hvad er der sket?
Jeg fulgte dit råd om at se lyst på livet.
Hellere være ovenpå end nedtrykt.
Du skal bare ikke blive udmattet inden seancen på teatret i aften.
Intet fornuftigt menneske vil spilde en aften på -
- en person, der dyrker envejskommunikation.
Indtag venligst Deres pladser.
Forestillingen begynder om to minutter.
Er det ikke jeres kokkepige? Og jeres tjenestepige?
Jo, det er det. Stakkels Edith. Hun har været optaget af den slags, -
- efter hendes bror døde i kampen mod fascisterne i Spanien.
Overtro kan være overbevisende for de følelsesmæssigt modtagelige.
Mine damer og herrer, velkommen til en aften, -
- der vil ændre Deres opfattelse af den verden, vi lever i.
Der uimodsigeligt vil besvare det spørgsmål, -
- der har forvirret menneskeheden siden tidernes begyndelse.
-Er der liv efter døden? -Nej.
Der er hun.
Mine damer og herrer, godaften.
Fra den store pyramide i Cholula mod vest -
- til Taishan-bjerget mod øst.
Fra Whanganui-a-Tara mod syd til Uppsala mod nord.
Jeg har rejst verden rundt -
- og talt fortroligt med guruer, swamier og shamaner.
Disse vismænd har ført mig til en dybere dimension, -
- hvor jeg endelig oplevede en åbenbaring -
- og brød igennem til det hinsides.
Jeg er vis på, at alle, der er her, -
- har fornemmet deres afdøde kæres ånder.
Og jeg er vis på, at vi ville ønske, vi kunne tale med dem igen -
- for at sige de ting, vi aldrig fik sagt.
Jeg har den.
I aften vil jeg anvende den dyrebare, mystiske evne -
- for at gøre det muligt.
Pokkers!
Madame Arcati.
Det er et illusionsnummer. Hvad sagde jeg? Hun er en svindler.
Det er en uhyrlig anklage. Jeg mistede blot forbindelsen.
Charles havde ret. Det var fup. Hvor blev han af?
Hvis I vil være så venlige.
Madame Arcati har netop haft en meget traumatisk oplevelse.
Jeg beder Dem respektere hendes privatliv på dette svære tidspunkt.
Milde Moses!
Mandeep, jeg har sagt, jeg ikke vil se en levende sjæl.
Charles Condomine, jeg er en prisvindende forfatter.
-Især ikke sladderpressen. -Jeg skriver krimier og manusser.
Jeg kan ikke udstå fiktion eller fantasi.
Madame Arcati?
Jeg betvivler Dem ikke. En falsk accent forringer ikke Deres evne.
Jeg forstår, at De af og til må benytte Dem -
- af en vis kunstnerisk frihed for at underholde masserne.
De forventer et transcendentalt mirakel hver eneste aften.
De behøver ikke retfærdiggøre Dem. Jeg tror på Dem.
Jeg vil invitere Dem til at udføre en privat seance i mit hjem.
Jeg er ikke en omrejsende banjospiller, der tager imod ønsker.
Der vil muligvis deltage nogle indflydelsesrige gæster.
Det kunne afværge dårlig omtale efter aftenens uheldige udfald.
-Hvornår skulle det finde sted? -Så hurtigt som muligt.
Så foreslår jeg på torsdag, hvor det er midsommer og solhverv.
Årstidernes hellige vendepunkt.
Perfekt.
Jeg sagde, jeg var interesseret i det okkulte, og så blomstrede hun op.
At være vært for en fupmager lyder hylemorsomt.
Men får det dig tættere på at afslutte dit manuskript?
Hun skal vise mig et par tricks. Det vil gøre min nye helt enestående.
-Hvad er enestående ved ham? -Han er død som en sild.
Han er offer for et uopklaret mord og kommunikerer gennem et medie.
Måske kan hun genoplive din karriere.
Far vil finde en anden forfatter, hvis du ikke snart leverer varen.
Er der nogen?
Et bank for ja, to bank for nej.
-Er det dig, Maia? -Hvem er Maia?
Min åndevejleder. Hun var Tutankhamons amme.
Jeg håber, hun ikke stadig giver die.
Jeg vil bede Dem om ikke at være flabet, dr. Bradman.
Selvom hun er i Shamballa, har hun stadig følelser.
Tilgiv mig, madame Arcati. Jeg ville ikke vække anstød.
Nu sker der noget.
Er det mig, du vil tale med?
Er det dr. Bradman? Eller måske en af hans uheldige patienter?
Fru Bradman?
Fru Condomine? Opfør dig ordentligt, Maia.
Hr. Condomine?
Det lader til, at nogen vil tale med Dem, hr. Condomine.
Kender De nogen, der for nylig er gået bort?
Min gamle agent, men ham er det næppe. Han skyldte mig en formue.
Er du hr. Condomines agent?
Nej. Jeg er bange for, vi har trukket en nitte.
Tænker De ofte på nogen i det hinsides?
Så er der ikke andet at gøre. Jeg må gå i trance.
-Jeg hader dette øjeblik. -Er De nervøs?
Jeg blev dårlig som barn.
Lad os se. Hvad har vi her?
Brahms. Nej, det er for dystert og deprimerende.
Rachmaninov. Nej, for overdrevet.
Det er bedre. "Always".
-Behøver det være den sang? -Maia kan godt lide at nynne med.
"Always".
Død og kritte.
-Hvad pokker foregår der? -Der må være strømafbrydelse.
-Madame Arcati? Kan De høre mig? -Trækker hun vejret?
Hun har fået en slags anfald. Gør noget, dr. Bradman.
-Du godeste. -Hvad skete der?
Intet overnaturligt, bortset fra at dørene blæste op.
Der er sket noget betydningsfuldt. Jeg kan mærke det i min chakra.
Det er nok luft i maven.
Der er ingen poltergejster.
-Var der nogen genfærd? -Vi så ikke nogen.
-Hvad med ektoplasma? -Hvad er det?
En tyktflydende substans, der udsondres af en i en trance -
- og danner materialet, som ånder kan manifestere sig igennem.
Nej, det ville jeg have kunnet huske.
Jeg må hellere gå.
-Vil De have en forfriskning? -Nej tak, jeg rejser helst let.
-Tillykke med en spændende aften. -Jeg opfatter den ironiske tone.
Må jeg minde Dem om, at moderne lægevidenskab er et nyt fænomen, -
- og at læger har fundet uforklarlige metoder værdifulde -
- siden civilisationens begyndelse.
Netop.
Farvel, alle sammen. Jeg beklager, der intet indtraf.
Det har nok noget at gøre med den kosmiske tilstand.
Mange tak, madame Arcati. Det har været meget lærerigt.
Tak, hr. Condomine. Og farvel.
-Hun kan høre os. -Jeg kan ikke klare mere.
TALISMANER OG AMULETTER
Jeg kan ikke helt finde ud af det, Donald.
Jeg har aldrig oplevet noget lignende.
Det føltes virkelig, som om... der var sket noget voldsomt.
Nå, men måske næste gang.
Godnat, min elskede.
-Fik du alt det, du skulle bruge? -Alt og mere til.
-Har du tænkt dig at gå i seng? -Hvabehar?
Ville det ikke være klogt at skrive idéerne ned, mens de er friske?
Helt bestemt. Jeg laver en drink og tager fat.
-Carpe diem, skat. -Carpe diem.
Du gode gud!
Charles? Hvad i alverden har du gjort?
Det ligner en kæmpe peach melba.
Og hvor er min italienske lysekrone?
Hvad?
Åh gud.
Hallo?
Du har vel ikke ødelagt resten af huset.
Min marokkanske mosaik! Charles!
Jeg tager væk én weekend, og så er husets liv og sjæl forsvundet.
Jeg må hallucinere.
At dømme ud fra indretningen er det århundredets underdrivelse.
Jeg burde have vidst, at det ikke var dit påfund.
-Hvem er hun? -Det er ikke, som du tror.
Ydmyg ingen af os endnu mere.
Hvis du har noget at fortælle, så mand dig op og spyt ud.
Elvira... Du er død.
Hvor vover du.
Det sidste, jeg kan huske, er, at jeg var med i hestevæddeløbet.
Det er rigtigt. Det var farlige forhold, og du ville ikke lytte.
Jeg kunne ikke gå glip af sæsonens vigtigste stævne.
Du styrtede ved den sidste forhindring og brækkede nakken.
Det var meget ulykkeligt for alle.
Nok ikke så ulykkeligt, som det var for mig.
De omdøbte forhindringen til din ære.
Hvor betænksomt.
Jeg forstår det ikke. Hvis jeg er død, hvorfor er jeg så her?
Jeg har ingen anelse.
-Måske er du et spøgelse? -Hvad?
-Nej! -Bliv nu ikke hysterisk.
Hysterisk? Nærmere bekymret.
Udsættelse er en tidsrøver, og du er i tidsnød.
-Hvem er hun? -Min kone, Ruth.
-Er alt i orden? -Jeg er din kone.
-Ikke længere. -Hvad er der?
-Jeg taler ikke til dig, men Elvira. -Elvira?
-Hun står lige ved siden af dig. -Hvad mener du? Elvira er død.
Hvorfor skal alle sige det?
Elvira, det er Ruth. Ruth, det er Elvira.
-Er du fuld? -Elvira er her hos os.
Madame Arcati må have hidkaldt hende under seancen.
Du sagde selv, madame Arcati er en svindler.
Jeg går i seng, og det foreslår jeg også, at du gør.
-Så kan vi være intime igen. -Sikke et umoralsk forslag.
Jeg antydede ikke, at vi skulle dele seng.
Jeg har affundet mig med din nylige manglende præstationsevne.
-Hvem kan præstere med gnavpotten? -Ti stille. Du lyder som en gadetøs.
Din opførsel er utilgivelig. Godnat.
Hurra. Sikke en rædsom kvinde. Det var vel et fornuftsægteskab?
Jeg er blevet skør. Splitterravende skør.
Det vil ødelægge dit liv.
Det havde intet med alkohol at gøre. Jeg var ikke det mindste beruset.
Der skete noget besynderligt.
En vrangforestilling, som skyldes arbejdspres.
Da jeg foreslog, du gik i seng, kaldte du det et umoralsk forslag.
-Jeg troede, jeg talte med Elvira. -Det beskriver dit første ægteskab.
Mit første ægteskab var dejligt. Det er dårlig smag at håne det.
Jeg er ikke så interesseret i dit første ægteskab, som du tror.
Jeg er optaget af dit andet ægteskab. Det er på vej mod afgrunden.
Dit blodtryk er 155 over 99. Det er ret højt.
Intet under med den voldsomme hallucination.
Jeg troede virkelig, at Elvira var der og talte med mig.
-Hun var lige så virkelig som os to. -Hold op med at tage pillerne.
Skat.
Jeg kan ikke holde ud, at du er ked af det.
Undskyld for alt upassende, jeg sagde i aftes eller i morges.
Du er tilgivet. Lad os aldrig tale om det igen.
-Hvordan har du det? -Jeg tror, dr. Bradman løste gåden.
-Gudskelov. -Lad os besøge din far.
Jeg vil høre, om han kan lide min nye idé, inden jeg skriver.
PINEWOOD FILMSTUDIER
Charles?
Så det er kun gennem mediet, -
- at morderen kan blive straffet med beviser samlet fra det hinsides.
Jeg kan godt lide præmissen, men vil ikke vente et halvt år mere.
Charles er færdig om et par uger, far. Det har du mit ord på.
-Og mit. -Tak!
Lad os se den næste scene. Hitch vil være den perfekte instruktør.
Men kom ikke i vejen for ham. Kom, skat.
Googie, dejligt at se dig. Charles Condomine.
Jeg er en stor fan. Hvornår opklarer detektiv Flowers sin næste sag?
Charles er sprunget ud i at skrive filmmanuskripter med fars hjælp.
Hvor spændende. Jeg spiller gerne en af Deres viljestærke kvinder.
-Hvor finder De inspiration? -Hvor tror De?
Hvor er det romantisk at gifte sig med sin muse.
Men ikke så romantisk at erstatte hende.
Hvorfor fortæller du ikke, at du er en astralbigamist?
-Opfør dig ikke som en skøge. -Hvabehar?
Indrøm det. Alle dine kvindelige figurer er baseret på mig.
-Du er forfængelig og selvoptaget. -Hvor vover du at tale sådan?
-Tag dig sammen. Hvad sker der? -Elvira er her.
Jeg kan se hende. Hun er lige der.
-Tag straks hjem og læg dig. -Jeg går ikke i seng midt på dagen.
Det er noget nyt. Vi kunne knap nok slæbe os ud af dobbeltsengen.
Vær ikke så usømmelig. Forsvind.
-Sådan taler du ikke til min datter! -Jeg talte ikke til hende.
-Forsvind! -Nu får du ballade.
-Vær ikke så barnlig. -Jeg skal give dig barnlig.
-Gør det ondt? -Kun hvis jeg trækker vejret.
-Lad mig se, skat. Hvad så nu? -Åh gud!
Min far tilgiver dig kun, hvis du skriver et Oscarværdigt manuskript.
-Hvordan skal jeg skrive sådan her? -Skriv og bevis, du ikke er tosset.
Ellers må dr. Bradman henvise dig til en nervespecialist.
-Jeg er ikke det mindste neurotisk. -Så en psykoanalytiker.
Jeg nægter at udholde dyr ydmygelse -
- for at få at vide, at jeg var forelsket i min gyngehest.
Vær ikke så flabet. Det er ikke mig, der ser syner.
-Tror du på mig? -Nej, der findes ikke spøgelser.
Jeg påkalder Donald Keeling, -
- sekondløjtnant i Gordon Highlanders' 92. regiment, -
- som døde den 27. februar 1881 -
- i slaget om Majuba Hill.
Kom frem og præsenter dig for mig, -
- Cecily, din evigt hengivne hustru.
Donald, er det dig?
Det er rengøringen. Vil De have friske håndklæder?
-Hvad laver du her? -Det er trods alt stadig mit hjem.
Desuden aner jeg ikke, hvordan jeg skal komme tilbage.
-Bliver du her på ubestemt tid? -Ville du da ikke bryde dig om det?
Nu bliver jeg lidt såret. Det er kun dig, der kan have hidkaldt mig.
Jeg har bestemt ikke sendt bud efter dig.
-Ruth og jeg har femårsbryllupsdag. -Fem? Er det læderbryllup?
-Træ. -Pas på splinterne.
Fru Condomine!
Jeg hører, om dr. Bradman vil ledsage os til sanatoriet.
Hør her. Jeg er ikke blevet gal.
Min første kones spøgelse er kommet fra det hinsides og er hos os nu.
Ja, min kære. Jeg ser hende tydeligt -
- sammen med zebraerne og chimpanserne under flyglet.
Jeg har altid opfattet dig som en forstående kvinde.
Det er jeg, men hvis du ikke drikker, må noget trykke på din hjerne.
Elvira, gør noget, der afslører, at du er her. Hun vil få mig indlagt.
Kan du huske den første gang, vi hørte vores sang, Charles?
jeg vil elske dig altid
Se selv. Hvad sagde jeg?
Det er ondt at bruge selvsuggestion eller hypnose til at skræmme mig.
Det er det ikke. Det sværger jeg.
-Skat. Elvira, gør noget andet. -Så gerne.
Se der.
Du godeste.
Farvel, indtrænger.
Ups.
SVINDLER AFSLØRET
-Vi har brug for værelset. -Jeg har pakket om en time.
Gudskelov, jeg fik fat i Dem. De er mit eneste håb.
-Der er sket noget frygteligt. -Hører De sære lyde om natten?
Knirkende gulve? Jamren i gangene?
Nej, ikke noget af det.
Men det lader til, at efter seancen er min mands første kone, Elvira, -
- som døde for syv år siden, blandt os.
Endelig. En ægte materialisation.
Jeg vidste, der var sket noget utroligt.
Jeg kunne mærke det i min rygrad.
Efter at have helliget mig ånderne i alle de år er jeg blevet belønnet.
Jeg forstår Deres stolthed, men det gør min situation uholdbar, -
- og jeg drager Dem til ansvar.
Tilgiv mig, fru Condomine, jeg er skrækkeligt egoistisk.
Bare for at gøre det klart, så har De ikke selv set manifestationen?
Nej, men Charles påstår, at han kan se og tale med hende.
Hvis den følelsesmæssige forbindelse er stærk, kan det være muligt.
Det kan nogle gange udvikle sig til en niveau ti, -
- hvilket jeg aldrig har turdet drømme om.
Kan han måske røre ved hende?
Det håber jeg sandelig ikke. Hvorfor? Kan det ske?
Hvis den tilbagevendende ånd føler sig velkommen, -
- så kan den gradvist...
...blive fysisk håndgribelig.
Tak, fru Bradman. Giv besked, hvis De hører fra hende.
Hun er heller ikke der.
Jeg kan huske, da du længtes efter at være alene med mig.
-Leg ikke med mine følelser. -Er du stadig tiltrukket af mig?
Elvira, lad være. Det er ikke passende.
Se mig i øjnene.
Og sig, at du ikke elsker mig længere.
-Jeg vil altid elske mindet om dig. -Minder handler om fortiden.
Men jeg er her, og det er nutiden.
Skal vi ikke sejle ud med båden, ligesom vi plejede, og få lidt luft?
Det kan jeg ikke. Jeg har en deadline.
Hvad skriver du? Checks?
Jeg skal bearbejde min første roman til en spillefilm.
Din første roman?
Jeg sled mine fingre op for at få skrevet den historie.
Det er ikke et tilfælde, du ikke har udgivet et ord efter min død.
Jeg kan ikke benægte, at du havde næse for et godt plot.
-Og figurer. -Og...
Og dialog.
Problemet er drejningen i tredje akt. Den er ikke dramatisk nok.
Derfor har du ikke et tilfredsstillende klimaks.
Hvad med at vende det hele om, så ægtemanden er morderen?
Det er godt.
Eller endnu bedre, at konen havde lokket ham i en fælde.
-Hvorfor ville hun have ham hængt? -Det er klart.
Susan Rutherford bliver mistænkt, da hendes alibi ikke holder, -
- og vi tror, hun vil beskytte udenrigsministeren, -
- hvis drøm om at blive premierminister ville komme i fare, -
- hvis det blev afsløret, at han havde en affære.
Men intet kunne være mere forkert, hvilket offeret selv fortæller os, -
- og de kan kun regne det ud gennem mediet.
Hvilket?
At hun venter den døde udenrigsministers barn.
Det er godt.
-Det havde jeg ikke set komme. -Nej, du er jo bare forfatteren.
Jeg er bange for, at jeg helt ærligt må indrømme, -
- at jeg ikke aner, hvordan man sender hende tilbage.
Jeg havde mine egne grunde til at ville kommunikere med de døde, -
- men jeg havde aldrig overvejet at måtte sende nogen tilbage.
Så må De finde en måde.
Jeg nægter at dele min mand med nogen. Især hans døde ekskone.
Havde jeg troet, at Deres mand ville i kontakt med sin afdøde ekskone, -
- ville jeg have spurgt Dem først. Adel forpligter.
Han ville ikke i kontakt med hende.
Det hele var planlagt for at skaffe materiale til hans nye projekt.
Vil det sige, at invitationen var en hån?
-Han ville notere sig Deres kneb. -Kneb? Sikke en fornærmelse.
Undskyld, hvis det lød forkert. Hele sagen har gjort mig nervøs.
Jeg bønfalder Dem om at hjælpe os.
Jeg spørger det spiritistiske forbund om råd på vej hjem til Sussex.
Sussex? De kan ikke forlade os i nødens stund.
Grundet de seneste omstændigheder har jeg ikke råd til at bo her, -
- men De kan kontakte mig.
Jeg kan betale Deres hotelregning, indtil denne prøvelse er overstået.
Susan Rutherford læner sig ind over udenrigsministeren.
"Sovjetunionen kan vente," siger udenrigsministeren.
Han vender sig om og ser længselsfuldt på Susan.
"Det kan dette ikke," hvisker han indtrængende.
Og så begynder han langsomt -
- at knappe hendes silkebluse op, -
- mens de begynder at kysse lidenskabeligt.
Det fører os til det første vendepunkt.
-Du kan ikke bare stoppe. -Jeg er træt og tørstig.
Jeg vil ind til byen og drikke Negroni, ligesom vi plejede.
Men klokken er mange.
Du er vist blevet lidt for magelig i dine tøfler.
-Hvad vil du, Elvira? -Jeg ved ikke, hvad du mener.
Når du blev meget dydig, betød det, at du ville noget.
Du er skrækkeligt mistænksom. Jeg vil bare være alene med dig.
Det føles meget besynderligt at se dig igen.
Jeg har savnet dig mere end selve livet.
Jeg har også savnet dig. Min amerikanske drøm.
Jeg var sønderknust efter ulykken.
Jeg tror aldrig, jeg helt kom mig over at miste dig.
-Elsker du Ruth? -Selvfølgelig gør jeg det.
-Lige så højt, som du elskede mig? -Vær nu ikke fjollet.
Det er helt anderledes.
Det glæder mig. Intet kunne have været helt det samme, vel?
Lad os tage til Soho.
Og skifte tøflerne ud med dansesko?
Sæt farten ned!
-Jeg bliver dårlig! Åh gud! -Charles!
-Jeg elsker at sidde bag rattet. -Følelsen er ikke gengældt.
Hvor har du været? Jeg har været syg af bekymring.
-Trist, det ikke er dødeligt. -Jeg kørte ud for at klare hovedet.
-På passagersædet? -Lad os ikke skændes, men fejre det.
Jeg har skrevet første akt af mit manus, og det er godt.
-Nærmere mit manus. -Hvordan har du nået det på én dag?
Elvira hjalp mig.
Så hun har ikke kun møvet sig over dørtærsklen, -
- men prøver at arbejde sammen med dig?
Prøver? Jeg har skrevet 15 bøger i dit navn.
-Det er ikke det rette tidspunkt. -Det er utåleligt.
-Hør her, Elvira. -Skat...
-Hun er derhenne. -Javel.
Hør her, Elvira. Madame Arcati vil sende dig tilbage til det sted, -
- hun desværre fik dig slæbt ud fra.
Charles?
Lad være.
-Du skal ikke være ked af det. -Du har tilbragt natten med din eks.
-Hvordan skulle jeg ellers have det? -Du skulle være henrykt.
Vores drøm om at tage til Hollywood er endelig inden for rækkevidde.
Når jeg har afleveret manuskriptet, krydser vi Atlanterhavet i en ruf.
Tænk på al den pragt og glamour. De gode tider, vi skal have sammen.
Du vil ikke læse om andres liv mere. De vil læse om vores.
Og du kan ikke gøre det uden hende?
Selvfølgelig kan jeg det. Det går bare meget hurtigere sådan her.
Du behøver ikke være jaloux. Det er dig, jeg elsker.
Tilgiv mig, at jeg ikke har sagt det nok.
Nu, hvor ordene flyder, er andre blokeringer også forsvundet.
Lov mig, at du ikke kan røre hende.
Skat, hun er et spøgelse.
Og du er den eneste kvinde, jeg har lyst til at røre.
Hør her. Selvom du har hidkaldt mig til denne verden, -
- så vil jeg ikke lade dig sende mig tilbage.
Jeg er kommet for at blive. Er det forstået?
Hvor vover du at ignorere mig, din geskæftige, gamle kælling.
Enten lader du mig være i fred, -
- eller også vil jeg hjemsøge dig til din dødsdag.
Tårnet.
Symbol på kaos, ødelæggelse og omvæltning.
Vågn op. Ud af fjerene.
Var jeg opvarmningen?
Hvis jeg var dig, ville jeg beholde den der.
-Godeftermiddag, frue. -Jeg må korrekse dig, Edith.
Det er ikke en god eftermiddag, men en pragtfuld eftermiddag.
-Skal jeg gøre frokosten klar? -Ja tak.
Jeg er dødsulten. En platte med ost og pickles med ekstra pickles.
Javel, frue.
-Hvad er der sket med dit ben? -Jeg gled på trappen.
Lad være med at gøre alt i løb. Du er ikke i flåden.
Jeg skyndte mig ikke. Der var smurt fedt på det øverste trin.
Hendes agent er vild med idéen og mener, det er perfekt for hende.
-Mener du det? Greta Garbo? -Ja.
-Mata Hari skal sige mine ord. -Er du på rette spor?
Fuldstændig. Jeg sender det næste, når jeg når til det andet vendepunkt.
-Du må ikke svigte mig. -Tak for tålmodigheden, Henry.
-Storartet. -Farvel.
-Elvira, hvad laver du? -Greta Garbo skal sige mine ord.
Skal jeg sige, at jeg har en spøgelsesforfatter?
-Det er en af vores bryllupsgaver. -Ikke vores, Charles. Hendes.
Du går mere op i knust porcelæn end mit knuste hjerte.
Jeg var tro i hele vores ægteskab. Hvad skulle jeg gøre efter din død?
Blive eneboer og gå med et sort armbind resten af mit liv?
Havedommerne er kommet.
Tak, Edith.
Det er sabotage.
LONDONS SPIRITISTISKE FORBUND
Det er et uhyrligt forslag. Som leder af det spiritistiske forbund -
- skal jeg beskytte ægte udøvede medier, ikke undergrave dem.
Sammen med min ven Harry Houdini har jeg svoret -
- at undersøge og afsløre alle bedrageriske spiritister i landet.
-Kom ind. -Madame Arcati vil tale med Dem.
-Mange tak. -Selv tak.
Det er altid en fornøjelse at tale med pressen.
Sikke en frækhed at komme her, når du er suspenderet.
Jeg beklager, men jeg har stærkt brug for rådgivning.
Jeg har gennemført en manifestation på niveau ti.
Før eller efter du snød 800 mennesker til at betale for at se dig svæve?
Du må tro på mig, Harry. Ånden har muligvis en fysisk skikkelse.
-Margot, hvor er saksen? -I skuffen.
Så den første manifestation på niveau ti i over tre århundreder -
- opstod under en almindelig seance?
-Det er korrekt. -Hvilken manual brugte du?
Den her. "Seancens kunst".
-Kan du hjælpe mig? -Ja, det tror jeg.
-Har du dit medlemskort? -Medlemskort...
Ja.
Jeg vil begynde med straks at opsige dit medlemskab.
Det er ikke et sted for fantaster eller svindlere.
Margot. Madame Arcati går nu.
Mød mig på Temple Square om en time.
Kapitel fire, side ni, afsnit seks.
En fordrivelsesbesværgelse. Tak, Margot.
Vi har ikke megen tid. Jeg må tilbage med den, inden hr. Price kommer.
Den er skrevet med druidernes tegn.
Jeg er lidt rusten, men jeg skal gøre mit bedste.
Vent.
-"Tag Ceridwens bryg af venustorn." -Venustorn.
"Giftrod af stormhat. Eliksir af jernurt."
Naturligvis, det er troldmandens plante.
"Offergaven virker stærkest ved aftagende måne."
Aftagende måne.
-"Drys sort salt på et stenalter." -Salt.
"Læg så den netop afrevne blære af en kødæder..."
Blære?
Åh nej. "Netop afrevet blærerod -
- fra den kødædende blærerodfamilie."
Gudskelov. Jeg troede et øjeblik, at jeg skulle have beskidte hænder.
Farvel, madame Arcati.
Held og lykke.
Vil I have mig undskyldt?
Clark Gable ville være en flot Frank Flowers.
God skuespiller med skrækkelig ånde. Jeg tænkte på Cary Grant.
Jamen dog. Jeg glæder mig til at møde ham til premieren.
Nu er De lidt for hurtig. Jeg kan ikke lave en film uden et manus.
Det ville være som en operation uden en patient.
Skrivemaskinen kan være en krævende elskerinde.
Lad os håbe, det er den eneste affære, Charles har.
-Hej, far. -Det er tid til en tale.
Mine damer og herrer.
Som forfatter forventer folk altid, at jeg finder på masser af ord.
Det vil glæde jer, at jeg vil gøre det småt, men godt ligesom min kone.
Hvis jeg skabte en figur, der var lige så smuk og perfekt som Ruth, -
- ville mine fans beskylde mig for at forvilde mig ud i fantasteri.
Men heldigvis er vi her for at fejre, at Ruth er min virkelighed -
- og har været det i fem fantastiske år.
Så lad os rejse os og hæve glasset for ægte kærlighed.
Skål for ægte kærlighed.
-Skål for ægte kærlighed. -Den dør aldrig.
-Du almægtige. -Hvad laver du?
Jeg køler af. Jeg fik det varmt af at danse.
-Alle kigger. -Tænk, at det er sådan en fest.
Du er våd som en druknet mus. Hvad er der sket med din kjole?
Hvad er der sket med din, far?
-Kom, alle sammen! -Herligt.
Fiskene synes ikke om det. Kom med op og læg dig lidt.
Kun hvis du går med.
Elsk med mig, som var det den første gang.
Vil hr. Peasbody ud at lege?
-Hun gør det ikke med lyset tændt. -Vær ikke så vulgær, Elvira.
Er hun herinde? Hør her, din billige tøjte.
Det er min fest, mit soveværelse, mit hus, og Charles er min mand.
-Hvad sagde hun? -Hun undskyldte og gik nedenunder.
Du skulle være blevet skuespiller. Du er ret god.
Undskyld. Jeg er ikke i humør til det længere.
Det er jeg.
Godmorgen, skat.
-Du ser udmattet ud. -Jeg havde en hvileløs nat.
Jeg synes også, du var lidt urolig.
Jeg har bedt Edna lave stegte sild, din livret.
Det er sødt af dig. Jeg trænger til et solidt måltid.
Jeg fik vist for meget champagne. Festen står lidt tåget for mig.
-Hvad driller dig? -Græsk gud for hævn.
Syv bogstaver. Det tredje er et M, og det syvende er et S.
Nemesis.
-Hvad i alverden er der sket? -Hun sagde, at huset er forbandet.
-Her er ikke sikkert! -Edna?
-Du må ikke forlade os! -Jeg skal væk herfra! Forsvind!
Jeg vil ikke have noget med jer at gøre!
I kan stikke stillingen skråt op!
Nå, der er du.
Nu må jeg i gang med arbejdet.
Ja.
Hvor er du?
Hvordan kan De bebrejde en pige -
- at forelske sig i den rette af de forkerte årsager?
Hvad med Deres mand? Der går tretten på dusinet af ham.
Var han den rette fyr på det forkerte sted?
Når jeg er i Deres nærhed, føles det, som om jeg er helt nøgen.
Hvordan kan De altid gennemskue mig?
Jeg ser tingene, som de er. Alle andre har brug for briller.
Jeg ved ikke med den sidste replik. Den virker lidt for overdrevet.
Det skal være noget enkelt og rammende såsom...
"Det er mit arbejde, søde. Jeg passer det bare."
Hvis du synes. Det er dit navn, der står på manuskriptet.
Og så toner billedet ud i sort.
Jeg tror, filmen bliver endnu bedre end bogen.
Og vi blev færdige inden deadline.
Bare vent, til jeg fortæller Ruth det.
Lad os vente med at fortælle hende det.
For himlens skyld.
Pokkers!
-Død og pine! -Alt i orden?
Når jeg ved, du knokler, kan jeg bedre udholde et par vabler.
De stærkeste sjæle er opstået af lidelse.
-Jeg har intet til frokost. -Jeg er ikke spor sulten.
-Må jeg spørge, hvordan det går? -Den sidste replik er næsten i syne.
Gudskelov. Jeg synes ikke om, at du er alene med hende, -
- men hvis du kan aflevere manusset, så kan jeg lige udholde det.
Vi er et godt hold, skat.
Jeg vil gerne flytte vores senge sammen igen for stedse.
Hvis vi skal være adskilt om dagen, -
- kan vi i det mindste tilbringe nætterne sammen.
Det er intet, jeg hellere vil.
Jeg vil gå en tur og klare hovedet.
Kan du huske, når vi legede gemmeleg, og din belønning, når du fandt mig?
-Se der. Er han ikke flot? -Han er prægtig.
Han kan mærke mig. Det må være skønt ikke at være bange for det ukendte.
-Du er ikke bange, vel? -For hvad?
At blive forelsket igen.
Hvordan kan det lade sig gøre, når vi lever på hvert sit plan?
-Jeg er i live, og du er... -Lad være med at sige det.
Jeg er ked af det, men der er ingen nem måde at sige det på.
Jeg har svært ved at se en fremtid for os.
Når man giver nogen en evighedsring, skal kærligheden vare for evigt.
Charles?
Charles, pas på!
Pokkers.
Hun er farlig. Edna var nær blevet skalperet.
-Og se, hvad der skete med Edith. -Hvad foreslår du?
Det er åbenlyst, at Elvira er kommet med udelukkende ét formål.
Hun er kommet for at få dig for sig selv for evigt.
-Hvordan? -Ved at dræbe dig.
-Det er absurd. -Sprang skabet ud af sig selv?
Elvira kan få raserianfald, men hun elsker mig stadig.
Hun ville ikke ønske mig ondt.
Hvis du var død, ville hun have sejret over mig.
Hun ville have dig for sig selv, og jeg ville være ladt i stikken.
Hun planlægger sikkert et nyt, åndeligt ægteskab.
Hvad skal vi gøre?
Gæsten hedder madame Arcati, værelse 14.
-Et øjeblik. Hun rejste i går. -Lagde hun nogen beskeder?
-Desværre ikke. -Tak.
Hun rejste i går.
Jeg må lade mig anholde og tilbringe natten i en celle.
Nej, vi må bare skabe et sikkert sted for natten.
Små slag.
Hvor dejlig.
Herba veneris. Naturens guddommelige beskytter.
Hvad laver du med den? Jeg har fjernet alle tunge og skarpe sager.
Jeg tænkte, du kunne fortsætte, mens vi er lukket inde her.
-Jeg er allerede færdig. -Du sagde, du kæmpede med det.
Jeg tænkte vist for meget over det. Jeg afleverer det i morgen tidlig.
Sikke en vidunderlig nyhed. Far bliver himmelhenrykt.
-Ligesom mig. -Tak, skat.
Nu kan vi koncentrere os om at forvise Elvira til glemslen.
Det kan ikke gå hurtigt nok. To er selskab, tre er et mareridt.
Den er der næsten.
Jernurt og dild forhindrer hekse i at få det, som de vil.
Charles.
-Hallo? -Fru Condomine, jeg har nyt.
Der er forandring i luften.
Der er ikke tid til gåder. Vi har forsøgt at kontakte Dem.
Charles' liv er i stor fare. Elvira vil myrde ham.
-Jeg frygtede, hun var ondsindet. -Mildt sagt. Hvor er De?
I Sussex. Jeg har samlet alt og er klar til at sende hende tilbage.
Bliv der, madame Arcati. Jeg kommer og henter Dem.
Telefonen vækkede mig. Undskyld, hvis jeg skræmte Dem.
Sig til hr. Condomine, at jeg henter madame Arcati -
- og er tilbage inden frokost.
Madame Arcati... inden...
-Du må ikke gøre mig ondt. -Alt i orden, hr. Condomine?
-Jeg har altid elsket dig. -Jeg ved ikke, hvad jeg skal sige.
Du har en sær måde at vise det på.
-Jeg vil sætte dit navn på manusset. -Det er ikke nødvendigt.
-Kvinder får aldrig anerkendelse. -Jeg insisterer. Jeg kører straks.
Fru Condomine er kørt. Hun er tilbage til frokost.
Hvad har du gjort?
Ups.
Hr. Condomine, jeg bebrejder mig selv enormt.
Det er ikke Deres ansvar. Skylden hviler alene på mine skuldre.
Mine ambitioner og mit ego fik rodet os ind i den ubærlige misere, -
- og det må jeg leve med resten af mit liv.
Den sidste gang, jeg talte med fru Condomine, var Deres liv i fare.
Jeg opfordrer Dem til at besøge mig hurtigst muligt.
-Her er mit visitkort. Jeg venter. -Vil De ikke have en forfriskning?
Jeg vil ikke være uhøflig, men jeg foretrækker -
- at betragte en ånds overgang på min egen private måde.
Jeg kondolerer dybt, hr. Condomine.
Burde hun ikke sige tillykke?
Hvad fanden laver du her? Har du ingen skam i livet?
Det var et uheld. Jeg ville dræbe dig.
-Hvordan kan du være så hjerteløs? -Sådan bliver man af døden.
Man kan se, hvor populære folk var, ud fra fremmødet til begravelsen.
-Hvad skal det betyde? -Sikke en sølle deltagelse.
-Der var knap 40 mennesker. -Så er det nok.
Kom her!
Det er ligesom i gamle dage, når du jagter mig rundt i haven!
Men i dag bliver udfaldet anderledes!
Vil I have mig undskyldt?
Det gør mig ondt, hr. Mackintosh. Ruth var et dejligt menneske.
-Jeg vil savne hende meget. -Tak, fru Bradman.
Jeg ved, hun også holdt af Dem. Jeg kan ikke fatte, hun er væk.
Min mor sagde, at tiden læger alle sår.
Du har aldrig været en stærk modstander i kroket.
Du frastøder mig.
Jeg slår dig ihjel.
Vær ikke tåbelig. Jeg er død.
Hent Deres lægetaske, inden flere bliver slået ihjel.
Edna havde ret. Huset er forbandet.
-Jeg vil aldrig se dig igen. -Følelsen er gengældt.
Alderen og skuffelserne har gjort dig til en opblæst nar.
Charles!
-Det skal nok gå. -Ikke så længe hun er her.
-Hvem? -Elvira!
-Hvor er jeg? -På tosseanstalten.
Det nytter ikke noget. Jo mere du kæmper, jo længere beholder de dig.
-Hvorfor er jeg her? -Du er blevet tvangsindlagt.
Du skal observeres i 28 dage.
-Jeg håber, du rådner i helvede. -Det er kun mig, der kan hjælpe dig.
-Så hellere sluge min egen tunge. -Det kommer du måske til.
Dr. McEwan vil give dig elektrochok om et kvarter.
Hvad? Nej, kom tilbage. Vent.
-Den slags kan som regel løses. -Hvad vil du?
Jeg ved, du aldrig vil tilgive mig, og at være fanget i skærsilden, -
- mens du sørger over en anden kvinde, er værre end døden.
-Jeg er fuldstændig enig. -Derfor vil jeg have en skilsmisse.
Med glæde. Og jeg ved, hvem der kan udføre den.
Godt.
Flyt dig. Jeg lægger ikke mit liv i dine hænder igen.
Vær ikke indbildsk. Tanken om, at du kunne være i det hinsides, er rædsom.
Ikke andet end ævl og kævl i al evighed.
Kør.
Når jeg tænker på vores ægteskab, kan jeg se, det var en ren parodi.
Du var uduelig, uansvarlig og moralsk ustabil.
Det indså jeg i Budleigh Salterton.
Kun en dødbider ville tage til Budleigh Salterton på bryllupsrejse.
-Hvad er der galt med det? -Syv timers golf hver dag.
Og et tremandsorkester, der spillede "Merrie England".
Sært, du ikke brokkede dig. Det var du temmelig god til.
Det gjorde jeg, men du lyttede ikke.
Derfor gik jeg en romantisk tur på heden med kaptajn Bracegirdle.
Jeg var en blind tåbe. Elskede han med dig?
Kun ganske diskret.
Hr. Condomine, jeg er lettet over, De er nået sikkert frem.
Følg med. Det er fuldmåne i aften, og vi må udnytte dens kraft.
Vi er begge to klar til at udføre fordrivelsesceremonien straks.
-Er hun her? -Ja.
-Er hun åben over for processen? -Ja.
Med denne magiske røg påkalder jeg måneildens ånd, -
- tidens danser, begyndelsens og endens herskerinde.
Før vores hellige søster tilbage til sin rette sfære.
-Er hun her stadig? -Ja.
Til dig, jordens ånd. Til dig, luftens element.
Til dig, vandets kraft. Til dig, ildens magt.
Og troldmandsdug som gave.
-Er hun her stadig? -Ja.
Dæmon, onde ånd og genfærd, aldrig skal I samles mere.
Stormhat og hellig ceremoni, til mørket bliver I forvist.
Blærerod, blærerod.
Nå ja. Ja.
Og blærerod.
-Ruth! -Ruth?
Hvor er jeg glad for at se dig igen.
Hvordan kunne jeg kludre sådan i det? Noget må være gået galt.
-Det er ikke første gang. -Din tøjte.
-Skat. -Spar dig. Jeg er allerede død.
Og det er du også. Du stillede træskoene i tirsdags.
Vær ikke så ufølsom. Skat, har du ondt?
Charles, hvad skete der med mig?
-Det var en bilulykke. -Som jeg havde en finger med i.
-Undskyld, Ruth. -En undskyldning er ikke nok.
For at være helt oprigtig vil jeg også gerne undskylde -
- for at have haft en affære med Charles for øjnene af dig.
-Vi er jo stadig gift. -Ruth har været nok igennem.
-Hvad siger de? -Ikke nu. Situationen er anspændt.
Jeg skulle have presset malum citrea på det afgørende tidspunkt.
Det er citronsaft.
Han fik kun skrevet manuskriptet på fem dage, fordi jeg skrev det.
-Ja... -Er det rigtigt?
Ikke helt.
Charles ville ikke sige, vi var færdige, -
- fordi han ville tilbringe mere tid sammen med mig alene.
-Charles. -Lad os ikke skændes, skat.
-Hvilken skat mener du? -Efter alt det, jeg fandt mig i.
-Hvordan kunne du gøre det? -Det er ikke så enkelt, skatter.
Du har aldrig elsket Elvira eller mig. Du elsker kun dig selv.
Endelig er vi enige om noget.
Hvis du skrev manuskriptet, har han så skrevet bøgerne?
-Ikke et ord. -Tog han æren?
-Bliver du ikke? -Det er bedst, jeg går.
Der er intet som en forsmået kvinde.
Og her er der to af dem. Held og lykke med citronerne.
Hvor blev han af?
-Han kan flygte. -Men han kan ikke skjule sig.
Dæmon, onde ånd og genfærd, aldrig skal I samles mere.
Blærerod, stormhat og hellig ceremoni, -
- til mørket bliver I forvist.
Donald?
HOLLYWOOD - 6 MÅNEDER SENERE
Jeg begynder i halvtotal, og så kommer jeg lidt tættere på.
Vis noget passion. Kamera.
-Stille. -Lyden kører.
-Scene 84, første optagelse. -Og værsgo.
Når jeg er i din nærhed, Frank, føles det, som om jeg er helt nøgen.
Hvordan kan du altid gennemskue mig?
Det er mit arbejde, søde. Jeg passer det bare.
Tak.
Forfra.
Jeg kan ikke mærke den sidste replik. Hvad har du ellers, vidunderbarn?
"Jeg ser tingene, som de er. Alle andre har brug for briller."
Jeg er vild med det. Forfra. Makeup. Jeg vil tættere på.
Du er et geni, Charles. Publikum vil sluge den spiritistiske vinkel råt.
Det er bare en skam, at Ruth ikke er her til at nyde det.
Hr. Condomine, Hedda Hopper fra Los Angeles Times.
-Goddag. -Hvordan er det at være berømt?
Det er sødt af Dem, men ingen er interesseret i den ydmyge forfatter.
Mine 35 millioner læsere vil betages af historien om en serieplagiator.
Plagiator?
De svælger i sladder og skandaler, men det er en ubegrundet anklage.
Der er intet ubegrundet ved den stævning, senor Morales afleverer.
Har De en kommentar til, at Deres 15 krimier om Frank Flowers -
- er baseret på kriminalromanerne om Francisco Flores, -
- som er populære i hele Mexico? Smil, hr. Condomine.
Dig.
Se ikke så chokeret ud. Vi ved begge, der ikke findes en original historie.
-Hvor kunne du gøre det? -Stille! Jeg prøver at lave en film!
-Din beregnende, lille heks. -Så meget for den engelske charme.
jeg vil elske dig altid
-Hold op. -med en ægte kærlighed altid
Hold op.
Din første roman? Greta Garbo skal sige mine ord.
Vi ved begge, at der ikke findes en original historie.
-Kvinder får ingen anerkendelse. -Du elsker kun dig selv.
Hvad fanden laver du? Du kunne have slået mig ihjel.
Det har jeg lige gjort.
Ingen vil glemme dig, Charles.
De vil altid huske dig som en svindler.
-Farvel, hr. Peasbody! -I kan ikke efterlade mig her!
Læs alt om det. Myrdet engelsk forfatter afsløret som plagiator.
DEROUTE FOR FORFATTER
Stakkels Charles. Hvor skrækkeligt.
Det minder om et plot fra en af hans romaner.
Eller måske fra en andens.
Er der nogen? Et bank for ja, to bank for nej.
Ja, jeg er her. Hvad med at lade folk hvile i fred?
Hr. Condomine, jeg ville bare sige undskyld, -
- hvis jeg har spillet en rolle i Deres alt for tidlige bortgang.
-De sad ikke bag rattet. -Men jeg kom brændstof i tanken.
-Sådan er livet. -Jeg ville også sige tak.
-Uden Dem ville jeg stadig lede. -Så endte det lykkeligt for nogen.
Må jeg driste mig til at spørge, hvordan der er i det hinsides?
-Charles? -Det er kompliceret.
Oversættelse: Louise Munk Alminde Scandinavian Text Service